<classify> Yanga inashika nafasi ya pili kwenye msimamo wa Ligi Kuu ya Tanzania Bara, ikiwa na pointi 53, huku zikitofautiana kwa pointi nne na vinara Simba ambao wapo kileleni wakiwa na alama 57 lakini wenyewe wakiwa na michezo miwili mbele zaidi ya Yanga.Akizungumza na gazeti hili jana, Mayanja alisema kwa kuwa ni kocha wa Simba hawezi kufuatilia matokeo ya timu nyingine zaidi ya kutilia mkazo kwenye kibarua chake kwa kukiimarisha kikosi chake ili kuhakikisha wanafanya vizuri katika mechi zilizo salia ili kutimiza azma yao ya kuwa mabingwa msimu huu.Sioni sababu ya kuwa na hofu kwa sababu Yanga wanashinda mechi zao za viporo, hii ni vita wao waache washinde na sisi tunajipanga kuhakikisha tunafanya vizuri kwenye mechi zetu zilizo salia alafu mwishoni mwa msimu tutajua nani bingwa, lakini hofu sina kwasababu ligi bado inaendelea,alisema Mayanja, kocha raia wa Uganda.Mganda huyo aliyeibadili timu hiyo kwa kiasi kikubwa tangu aichukue kutoka kwa Mwingereza Dylan Kerr, alisema ingawa ni mapema kujitangaza mabingwa, lakini ana matumaini makubwa ya kikosi chake kubeba taji hilo msimu huu kutokana na hatua nzuri waliyopo hivi sasa na uwezo wa timu ambazo watakutana nazo ili kufikia tamati.Alisema anajua kama ligi imekuwa na ushindani mkubwa, lakini anaamini wanaweza kuvuka changamoto hizo na wao kubeba taji hilo ambalo halijatua Msimbazi katika kipindi cha misimu mitatu iliyopita huku timu hiyo ikipoteza heshima yake ya kushiriki michuano ya kimataifa kama ilivyokuwa siku za nyuma.Nataka kucheza kwa malengo katika mechi zetu ambazo zimesalia unajua ligi imekuwa ngumu na presha imekuwa kubwa hasa kwetu ndiyo sababu yajiwekea mikakati hiyo lengo ni kuhakikisha kila mchezo tunaupa umuhimu wa kipekee na kuhakikisha tunapata pointi tatu ambazo zitakuwa ni akiba siku ya mwisho katika harakati zetu za ubingwa, alisema Mayanja.Kocha huyo wa zamani wa Kagera Sugar na Coastal Union, ameendelea kuwataka mashabiki wa timu hiyo kuanza kujiandaa kwa sherehe za ubingwa, kutokana na kile alichokiita ushirikiano mzuri pamoja na maelewano yaliyopo ndani ya timu hiyo hivi sasa.  <topic>: michezo 